stanford-oval/wikipedia huggingface dataset:
Ryysyrannan Jooseppi (elokuva)
Arviot

Aikalaisarvioissa elokuva sai yksimielistä kiitosta. Vaikeita kohtauksia on pehmennetty lämpimällä huumorilla (Valma Kivitie, Elokuva-Aitta, Paula Talaskivi, Helsingin Sanomat). Kiitosta saavat ohjaajan lisäksi näyttelijät Heimo Lepistö ja Hilkka Helinä, kuvaaja Esko Töyri ja musiikin säveltänyt Tauno Pylkkänen, joskin Martti Savo asettaa siihen pienen varauksen: se ei aina pysy tilanteiden tasalla. Leif Wagerin esittämää nimismiestä eivät kaikki pitäneet onnistuneena.
Myöhemmissä arvioissa Ryysyrannan Jooseppia on pidetty onnistuneena kansanomaisena tulkintana Kiannon köyhälistöromaanista. Neuvostoliitossa elokuvaa esitettiin 1950-luvun Suomen todenmukaisena kuvauksena. Kriitikko Pertti Avola on luokitellut elokuvan Hällströmin parhaaksi: vaikka sen sävy on komediaa, köyhyyden kuvaus koskettaa.
Näyttelijät

| 0 | 1 | 2 |
| --- | --- | --- |
|  Heimo Lepistö  | … |  Jooseppi Kenkkunen   |
|  Hilkka Helinä  | … |  Kaisa-Reeta Kenkkunen   |
|  Elvi Saarnio  | … |  Karihtaniemen Amanta   |
|  Senni Nieminen  | … |  Retriika, ämmä   |
|  Leif Wager  | … |  nimismies Carolus Koskelin   |
|  Matti Lehtelä  | … |  poliisi Pirhonen   |
|  Einari Ketola  | … |  Karihtaniemen Kusti   |
|  Ari Laine  | … |  Pahka-Pekka   |
|  Reino Valkama  | … |  Huhmarniemen Ukko-Pekka   |
|  Pentti Viljanen  | … |  kunnankirjuri Kasper Lutikainen   |
|  Arvo Lehesmaa  | … |  kaupanhoitaja H. Huttunen   |
|  Seppo Sariola  | … |  Riepuniemen Matti   |
|  Evald Terho  | … |  Ukko-Jaakko   |
|  Anton Soini  | … |  Kötys-Heikki   |
|  Laina Laine  | … |  Reeta-mummo   |
|  Kauko Vuorensola  | … |  nuorempi konstaapeli   |
|  Paavo Jännes  | … |  tuomari   |
|  Ilmari Kianto  | … |  Ilmari Kianto   |
|  Leo Jokela  | … |  kauppa-apulainen   |
|  Tuukka Soitso  | … |  kirkkoherra   |
|  Saara Ranin  | … |  kirkonkylän rouva   |
|  Mikko Niskanen  | … |  kirkonkyläläinen   |
|  Armas Jokio  | … |  lautamies   |
|  Hannes Veivo  | … |  lautamies   |
|  Eero Leväluoma  | … |  kunnanesimies Kalle Kinnunen   |
Palkinnot

Jussit 1955:
käsikirjoitus: Urpo Lauri ja Viljo Hela (Roland af Hällström)
miespääosa: Heimo Lepistö.
Karlovy Varyn elokuvajuhlat 1956 Roland af Hällström, henkilökohtainen muistopalkinto taiteellisesta suorituksesta
Kurttukaali

| Kurttukaali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kaalit Brassica
Laji::  oleracea
Muunnos::  sabauda
Kolmiosainen nimi
 Brassica oleracea var. sabauda  L. 
Infobox OKNimi-testi OK: 
Kurttukaali eli savoijinkaali (Brassica oleracea var. sabauda) on tavallisen keräkaalin näköinen, mutta kupu on pienempi ja lehdet epätasaisesti kuopikkaat. Päällimmäiset lehdet ovat tummemmat, sisimmät kellanvaaleat. Muiden tummanvihreiden kasvisten tapaan siinä on runsaasti K-vitamiinia.
Kurttukaalin maku on miedompi kuin muiden kaalien. Se kypsyy nopeammin kuin keräkaali.
Savoijinkaali on saanut nimensä Ranskassa lähellä Italian ja Sveitsin rajaa sijaitsevasta Savoijin alueesta.
Aiheesta muualla

Kuvia tai muita tiedostoja aiheesta Kurttukaali Wikimedia Commonsissa
Suomalaiset hyötypuutarhakasvit
| --- | --- |
Juurekset:   lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:   keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:   kurkku  kesäkurpitsa  kurpitsa  spagettikurpitsa 
Mausteet:   basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:   maa-artisokka  peruna 
Palkokasvit:   herne  härkäpapu  tarhapapu 
Sipulit:   hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:   endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti 
| --- | --- |
Taksonitunnisteet:  Wikidata: Q154013  EPPO: BRSOS  GBIF: 3042857  GRIN: 311416  IPNI: 60452372-2  NBN: NBNSYS0000014613  NCBI: 1216010  Open Tree of Life: 526294  POWO: urn:lsid:ipni.org:names:60452372-2  WFO: wfo-0000571451
Monster – Aileen Wuornos

| Monster – Aileen Wuornos> Monster |
| --- | --- |
 Elokuvan juliste
Ohjaaja:  Patty Jenkins
Käsikirjoittaja:  Patty Jenkins
Tuottaja:  David Alvarado
Säveltäjä:  BT
Kuvaaja:  Steven Bernstein
Leikkaaja:  Arthur Coburn Jane Kurson
Pääosat:  Charlize Theron   Christina Ricci
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Netflix Newmarket Films
Ensi-ilta:  2003
Kesto:  109 min
Alkuperäiskieli:  englanti
Budjetti:  8 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Monster – Aileen Wuornos on yhdysvaltalainen elokuva, joka kertoo prostituoidun ja sarjamurhaajan Aileen Wuornoksen elämästä. Vuonna 2002 teloitettua, seitsemän miestä tappanutta Wuornosta näyttelee eteläafrikkalainen Charlize Theron. Wuornoksen rakastajaa näyttelee Christina Ricci. Elokuvan on ohjannut ja käsikirjoittanut Patty Jenkins.
Theron sai roolityöstään Wuornoksena kiitosta sekä useita palkintoja kuten parhaan naispääosan Oscar-palkinnon ja Golden Globen parhaasta naispääosasta draamaelokuvassa.
Juoni

Aileen tapaa Selbyn (Ricci) baarissa Floridaan muuttonsa jälkeen. Selby ihastuu Aileeniin välittömästi, vaikka on selvää, että Aileenilla on ongelmia. Lopulta pari muuttaa yhteiseen asuntoon. Laskujen maksamisesta tulee hankalaa ja Aileenin on pakko hakea laillista työtä. Tämä on kuitenkin todella vaikeaa, sillä hänellä ei ole minkäänlaisia suosituksia.
Lopulta rahanpuute, stressi ja hänen asiakkaidensa osoittama viha kasaantuvat ja pakottavat Wuornoksen tappamaan useita ihmisiä. Alussa naiivi Selby alkaa lähellä elokuvan loppua auttaa poliisia saamaan Aileenin kiinni. Tämä pidätetään, vangitaan ja tuomitaan kuolemaan.
Näyttelijät

| 0 | 1 | 2 |
| --- | --- | --- |
|  Charlize Theron  | … |  Aileen Wuornos   |
|  Christina Ricci  | … |  Selby	   |
|  Bruce Dern  | … |  Thomas	   |
|  Lee Tergesen  | … |  Vincent Corey	   |
|  Annie Corley  | … |  Donna   |
Arvioita

Turun Sanomien Tapani Maskulan mukaan ohjaaja Jenkins ei oikein osaa pitää tarinaa loogisesti kasassa. Sen sijaan Theronin roolityön hän sanoo jättävän varjoon muut näyttelijät, ohjaajan ja lopulta myös Aileen Wuornosin.
Justus Annunen

| Justus Annunen> Henkilötiedot |
| --- | --- |
Syntynyt: 11. maaliskuuta 2000 (ikä 24) Kempele, Suomi
Kansalaisuus:   Suomi
Jääkiekkoilija
Lempinimi:  Jupe
Pelipaikka:  maalivahti
Hanska:  vasen
Pituus:  193 cm
Paino:  95 kg
Seura
Seura:  Nashville Predators
Sarja:  NHL
Pelinumero:  29
Pelaajaura
Pääsarjaura:  2018–
Aik. seurat:  Kärpät (SML) Hermes (Mestis) Colorado Eagles (AHL) Colorado Avalanche (NHL)
NHL-varaus:  64. varaus, 2018 Colorado Avalance
Justus Hermanni Annunen (s. 11. maaliskuuta 2000 Kempele) on suomalainen jääkiekkomaalivahti, joka pelaa NHL-joukkue Nashville Predatorsissa.
Seuraura > Juniorina

Annunen on Laser HT:n, joka myöhemmin muuttui Kiekko-Laseriksi, kasvatti. Hän siirtyi 16-vuotiaana Oulun Kärppien B-nuoriin kaudeksi 2016–2017. Annunen torjui joukkueen kauden päätteeksi B-nuorten SM-pronssiin. Omaha Lancers varasi hänet 148. pelaajana USHL:n varaustilaisuudessa 2017.
Huhtikuussa 2017 Annunen teki Kärppien kanssa kolmivuotisen SM-liigasopimuksen. Hän aloitti kauden 2017–2018 seuran A-nuorissa, jossa Annunen jakoi runkosarjassa varsin tasaisesti torjuntavastuun Vilho Heikkisen kanssa. Pudotuspeleissä hän nousi kuitenkin Kärppien ykkösmaalivahdiksi ja voitti kauden päätteeksi A-nuorten SM-hopeaa. Annunen palkittiin koko A-nuorten SM-liigan parhaana maalivahtina Jorma Valtonen -palkinnolla ja valittiin ensimmäiseen tähdistökentälliseen. Hän pelasi kauden aikana myös yhden ottelun Kärppien SM-liigajoukkueen maalilla runkosarjan toiseksi viimeisellä kierroksella 8. maaliskuuta 2018 vieraissa Hämeenlinnan Pallokerhoa vastaan. Vain 17-vuotiaasta Annusesta tuli kaikkien aikojen ensimmäinen 2000-luvulla syntynyt SM-liigamaalivahti. Hän torjui Kärppien 4–0-tappioon päättyneessä ottelussa 33 kertaa.
Seuraura > NHL-varaus ja siirtyminen miesten joukkueeseen

Colorado Avalanche varasi Annusen kolmannella kierroksella 64. pelaajana NHL:n varaustilaisuudessa 2018. Elokuussa Kärpät lainasi hänet toistaiseksi voimassa olevalla sopimuksella Mestis-joukkue Kokkolan Hermekseen. Annunen jakoi kaudella 2018–2019 joukkueen torjuntavastuun melko tasaisesti Samuel Jukurin kanssa. Hän puki Kärppien miesten joukkueen paidan kolmeen runkosarja- ja kahteen Mestarien liigan otteluun. Annunen palasi runkosarjan lopulla Kärppien vahvuuteen, kun Jussi Rynnäs joutui sivuun. Hän sai näytönpaikan runkosarjan päätöskierroksella 14. maaliskuuta 2019 vieraissa Kalevan Palloa vastaan, jolloin Kärpät hävisi ottelun jatkoajalla lukemin 4–3. Annunen puki ennen Rynnäksen kuntoutumista yhdeksään pudotuspeliotteluun, mutta hän ei kuitenkaan saanut peliaikaa. Annunen voitti kauden päätteeksi SM-hopeaa. Hän vahvisti pudotuspeleissä myös Kärppien A-nuoria, joille Annunen torjui Suomen mestaruuden.
Kauteen 2019–2020 Annunen lähti Kärppien toisena maalivahtina Patrik Rybárin aisaparina. Syyskuussa 2019 hän teki joukkueen kanssa kaksivuotisen jatkosopimuksen kevääseen 2022 saakka. Annunen torjui liigauransa ensimmäisen nollapelin uransa kuudennessa ottelussaan 28. syyskuuta 2019 Tampereen Ilvestä vastaan. Hän torjui Kärppien 5–0-voittoon päättyneessä ottelussa 23 kertaa. Annunen torjui nollapelin myös kolmessa seuraavassa ottelussaan. Pelicansia vastaan 23. lokakuuta 2019  pelattuun otteluun asti hän ehti pitää maalinsa yhtäjaksoisesti puhtaana 302.05 minuutin ajan, mistä tuli SM-liigan kaikkien aikojen nollaputkiennätys. Annusen putken katkaisi lopulta Juhamatti Aaltonen maalillaan ajassa 45.37. Ennätyksen edellisen haltijan, Kimmo Lecklinin ennätys kaudelta 1997–1998 kesti 259.28 minuutin ajan. Tosin Annunen ei pelannut otteluitaan yhteen putkeen, vaan Patrik Rybár pelasi välissä kolme Kärppien ottelua, kun taas Lecklin pelasi joukkueensa TPS:n peräkkäiset ottelut. Marraskuussa Annunen joutui loukkaantumisen vuoksi sivuun alle 20-vuotiaiden maailmanmestaruuskilpailuihin saakka, minkä jälkeen hän oli sivussa maalinsuulta tammikuun puoleen väliin. Helmikuussa Annunen joutui loukkaantumisen vuoksi jälleen pariksi viikoksi sivuun. Kuntouduttuaan maaliskuussa Annunen pelasi kauden kaksi viimeistä runkosarjaottelua.
Annunen pelasi SM-liigan tulokaskautensa 2019–2020 aikana kaikkiaan 23 runkosarjaottelua torjuen 15 voittoa ja kuusi nollapeliä. Hänen torjuntaprosenttinsa (92,88 %) ja päästettyjen maalien keskiarvonsa (1,77) olivat koko liigan parhaita. Annusta enemmän nollapelejä torjui vain KooKoon Henrik Haukeland (8 nollapeliä), joka tosin pelasi Annusta yli kaksi kertaa enemmän, eli 50 ottelua. Mestarien liigassa Annunen pelasi kaksi ottelua. Annunen sijoittui vuoden tulokkaalle myönnettävän Jarmo Wasaman muistopalkinnon voittajan äänestyksessä toiseksi 126 äänellä. Äänestyksen voitti lopulta Ilveksen hyökkääjä Matias Maccelli. Annunen oli ehdolla myös parhaalle maalivahdille myönnettävän Urpo Ylönen -palkinnon voittajaksi, mutta äänestyksen voitti kuitenkin Ilveksen Lukáš Dostál.
Seuraura > NHL-sopimus ja siirtyminen Pohjois-Amerikan sarjoihin

Huhtikuussa 2020 Annunen teki kolmivuotisen NHL-tulokassopimuksen Colorado Avalanchen kanssa. Hän pelasi kauden 2020–2021 kuitenkin vielä lainalla Kärpissä. Annusen kausi jäi kuitenkin edellistä vaisummaksi, hän jäi selkeäksi kakkosmaalivahdiksi Patrik Rýbarille ja Annusen torjuntaprosentti 24 runkosarjaottelussa oli vain 88,40. SM-liigakauden päätyttyä, toukokuussa 2021 hän siirtyi AHL-joukkue Colorado Eaglesin vahvuuteen. Annunen pelasi siellä kaksi ottelua.
Syksyn 2021 harjoitusleirin päätteeksi Colorado Avalanche lähetti Annusen Colorado Eaglesin AHL-joukkueeseen. Hänet valittiin liigan marraskuun kuukauden maalivahdiksi. Joulukuussa Annunen nostettiin Avalanchen NHL-joukkueen vahvuuteen, kun Darcy Kuemper loukkaantui ja Pavel Francouz oli jo ennestään loukkaantuneena. Toronto Maple Leafsia vastaan 1. joulukuuta 2021 vieraissa pelatussa ottelussa Coloradon maalilla aloitti Jonas Johansson, ja Annunen saapui kakkosmaalivahdiksi ottelun toiseen erään aikataulullisista syistä. Hän teki NHL-debyyttinsä 4. joulukuuta 2021 vieraissa Ottawa Senatorsia vastaan. Annunen vaihdettiin Avalanchen maalinsuulle Johanssonin tilalle ajassa 22.49, kun Senators oli siirtynyt ottelussa 2–4-johtoon. Hän torjui 37.22 minuutin aikana 17 kertaa ja päästi kaksi maalia. Avalanche hävisi ottelun lopulta lukemin 6–5. Ensimmäisen NHL-ottelunsa aloittavana maalivahtina Annunen pelasi seuraavassa ottelussa 6. joulukuuta 2021 vieraissa Philadelphia Flyersia vastaan. Hän torjui Avalanchen 7–5-voittoon päättyneessä ottelussa 27 kertaa. Annunen sai myös syöttöpisteen Cale Makarin tekemään ylivoimamaaliin. Hänestä tuli Avalanchen historian neljänneksi nuorin maalivahti, joka torjui voiton ensimmäisessä ottelussaan aloittavana maalivahtina. Pari päivää myöhemmin Annunen lähetettiin takaisin Eaglesin AHL-joukkueen vahvuuteen.
Kaudella 2022–2023 Annunen pelasi lähes koko kauden AHL:ssä, mutta pääsi pelaamaan myös kaksi NHL-ottelua keväällä 2023. AHL:ssä hän torjui 41 runkosarjaottelua 91,6 torjuntaprosentilla. Myös kausi 2023–2024 alkoi Annusella AHL:ssä, mutta tammikuussa 2024 hänet nostettiin NHL:ään. Hän torjui paluuottelussaan 36 kertaa, kun Colorado otti voiton Ottawasta.
30. marraskuuta 2024 Avalanche kauppasi Annusen ja kuudennen kierroksen varausvuoron vuoden 2025 varaustilaisuudessa Nashville Predatorsiin vaihdossa Scott Wedgewoodiin.
Siirryttyään Nashvilleen Annunen vaihtoi pelinumerokseen numeron 29.
Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Venäjä 2018 | jääkiekko |  |
Hän pelasi nuorten olympialaisissa Norjan Lillehammerissa vuonna 2016 sekä World U-17 Hockey Challengessa vuonna 2016. Annunen pelasi myös alle 18-vuotiaiden Ivan Hlinkan muistoturnauksessa vuonna 2017.
Annunen pelasi alle 18-vuotiaiden maailmanmestraruuskilpailuissa vuonna 2018, jolloin hän voitti maailmanmestaruuden. Annunen pelasi välieräottelussa Ruotsia vastaan nollapelin Suomen voitettua ottelun lukemin 2–0. Hänet valittiin joukkueensa ottelun parhaaksi pelaajaksi.
Annunen pelasi myös alle 20-vuotiaiden maailmanmestaruuskilpailuissa vuonna 2020, jolloin valmennus valitsi hänet Suomen turnauksen yhdeksi kolmesta parhaasta pelaajasta. Annunen valittiin myös Ruotsia vastaan pelatun avausottelun päätteeksi joukkueensa ottelun parhaaksi pelaajaksi.
Yhteensä Annunen on pelannut 18 nuorten ja 33 poikien maaottelua.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2018 | U18 | 6 | 6 | 0 | 360 | 12 | 1 | 2,00 | 91,4 |
| 2020 | JMM | 6 | 3 | 3 | 362 | 16 | 1 | 2,57 | 92,1 |
Bandit Queen

| Bandit Queen |
| --- | --- |

Ohjaaja:  Shekhar Kapur
Käsikirjoittaja:  Mala Sen
Perustuu:  Mala Senin kirjaan India’s Bandit Queen: The True Story of Phoolan Devi
Tuottaja:  Bobby Bedi
Säveltäjä:  Nusrat Fateh Ali Khan
Kuvaaja:  Ashok Mehta
Leikkaaja:  Renu Saluja
Pääosat:  Seema Biswas
Valmistustiedot
Valmistusmaa:  Intia
Tuotantoyhtiö:  Kaleidoscope Entertainment Film Four International
Levittäjä:  Amitabh Bachchan Corporation Limited
Ensi-ilta:  26. tammikuuta 1994
Kesto:  119 min
Alkuperäiskieli:  hindi
Aiheesta muualla
IMDb 
Elonet
AllMovie
Infobox OKNimi-testi OK: 
Bandit Queen on vuonna 1994 ensi-iltansa saanut intialainen hindinkielinen elämäkerrallinen toimintadraamaelokuva, joka perustuu Mala Senin kirjoittamaan Phoolan Devin elämästä kertovaan kirjaan India’s Bandit Queen: The True Story of Phoolan Devi. Sen on ohjannut Shekhar Kapur ja pääroolia näyttelee Seema Biswas.
Näyttelijät

| 0 | 1 | 2 |
| --- | --- | --- |
|  Seema Biswas  | … |  Phoolan Devi   |
|  Nirmal Pandey  | … |  Vikram Mallah   |
|  Aditya Srivastava  | … |  Puttilal   |
|  Gajraj Rao  | … |  Ashok Chand Thakur   |
|  Saurabh Shukla  | … |  Kailash   |
|  Manoj Bajpai  | … |  Man Singh   |
|  Raghuvir Yadav  | … |  Madho   |
|  Rajesh Vivek  | … |  Mustaquim   |
|  Anirudh Agarwal  | … |  Babu Gujjar   |
|  Govind Namdev  | … |  Thakur Shri Ram   |
|  Shekhar Kapur  | … |  rekkakuski   |
Soundtrack

Kaikki sävellykset Nusrat Fateh Ali Khan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”Sanware Tore Bin Jiya” | 6.55 |  |  |  |  |  |  |  |
| 2. | ”Sajna Tere Bina” | 6.53 |  |  |  |  |  |  |  |
| 3. | ”More Saiyaan To Hai Pardes” | 8.01 |  |  |  |  |  |  |  |
| 4. | ”Welcome Phoolan” | 0.48 |  |  |  |  |  |  |  |
| 5. | ”Opening” | 1.56 |  |  |  |  |  |  |  |
| 6. | ”Out of Water, Into Marriage” | 0.53 |  |  |  |  |  |  |  |
| 7. | ”Child Bride” | 3.08 |  |  |  |  |  |  |  |
| 8. | ”Child Rape” | 3.07 |  |  |  |  |  |  |  |
| 9. | ”Phoolan & Vikram Eye to Eye” | 1.28 |  |  |  |  |  |  |  |
| 10. | ”What I Am Here For” | 3.25 |  |  |  |  |  |  |  |
| 11. | ”City Love Making” | 1.48 |  |  |  |  |  |  |  |
| 12. | ”Washing At the River Bank” | 1.17 |  |  |  |  |  |  |  |
| 13. | ”Village Court” | 1.36 |  |  |  |  |  |  |  |
| 14. | ”Re-Opening” | 1.18 |  |  |  |  |  |  |  |
| 15. | ”Into the Hills” | 1.21 |  |  |  |  |  |  |  |
| 16. | ”The Quiet” | 1.44 |  |  |  |  |  |  |  |
| 17. | ”The Passion” | 2.48 |  |  |  |  |  |  |  |
| 18. | ”Chottie See” | 1.14 |  |  |  |  |  |  |  |
| 19. | ”Re-Opening By the River” | 1.52 |  |  |  |  |  |  |  |
| 20. | ”Chottie See 2” | 3.54 |  |  |  |  |  |  |  |
| 21. | ”Phoolan’s Revenge” | 2.32 |  |  |  |  |  |  |  |
| 22. | ”Hillside Drums” | 1.16 |  |  |  |  |  |  |  |
| 23. | ”Death to the Bandit” | 0.42 |  |  |  |  |  |  |  |
| 24. | ”Red Bandana” | 1.22 |  |  |  |  |  |  |  |
| 25. | ”Janmanchpur” | 1.33 |  |  |  |  |  |  |  |
| 26. | ”Preparation” | 5.08 |  |  |  |  |  |  |  |
| 27. | ”Behmai” | 1.19 |  |  |  |  |  |  |  |
| 28. | ”Funeral Pyres” | 1.56 |  |  |  |  |  |  |  |
| 29. | ”The Surrender of Phoolan” | 4.52 |  |  |  |  |  |  |  |
|  |  | 1.16.00 |  |  |  |  |  |  |  |
Aiheesta muualla

Bandit Queen Internet Movie Databasessa (englanniksi)
Bandit Queen Elonet.
Bandit Queen AllMoviessa. (englanniksi)
Unelma onnesta

| Unelma onnesta> Reise der Hoffnung |
| --- | --- |

Ohjaaja:  Xavier Koller
Käsikirjoittaja:  Feride Çiçekoğlu, Xavier Koller
Tuottaja:  Alfi Sinniger
Säveltäjä:  Terje Rypdal
Kuvaaja:  Elemér Ragályi
Leikkaaja:  Galip İyitanır
Pääosat:   Necmettin Cabanoğlu  Emin Sivas  Yaman Okay 
Valmistustiedot
Valmistusmaa:  Sveitsi, Turkki
Levittäjä:  Miramax Netflix
Ensi-ilta:  1990, Suomessa 1992
Kesto:  110 min
Alkuperäiskieli:  turkki
Aiheesta muualla
IMDb 
Elonet
AllMovie
Infobox OKNimi-testi OK: 
Unelma onnesta (Reise der Hoffnung) on sveitsiläis-turkkilainen draamaelokuva vuodelta 1990. Sen on ohjannut Xavier Koller, joka teki myös käsikirjoituksen yhdessä Feride Çiçekoğlun kanssa.
Turkkilaisperheen matkasta laittomiksi siirtolaisiksi Sveitsiin kertova elokuva palkittiin Yhdysvalloissa parhaan ulkomaisen elokuvan Oscar-palkinnolla.
Tarina

Itä-Turkin maalaiskylään kiirineet huhut maanmiesten menestyksestä vauraassa Sveitsissä saavat Haydarin ja hänen vaimonsa Meryemin suunnittelemaan lähtöä. He myyvät karjansa ja maansa, jättävät seitsemästä lapsestaan kuusi isovanhempien hoiviin ja lähtevät matkaan yhden poikansa kanssa, jolle he kaavailevat hankkivansa hyvän koulutuksen Sveitsissä. Kolmikko piiloutuu laivaan, joka vie heidät Italiaan. Como-järvellä he antavat viimeiset rahansa miehille, jotka lupaavat salakuljettaa heidät rajan yli Sveitsiin. Miehet kuitenkin hylkäävät asiakkaansa alppisolassa lumimyrskyn yllättäessä.
Aiheesta muualla

Ebert, Roger: Journey Of Hope RogerEbert.com.  10.5.1991. Viitattu 7.6.2021. (englanniksi)
Journey of Hope 1990 Letterboxd. Viitattu 7.6.2021. (englanniksi)
Hoecherl-Alden, Gisela: On the Road to Multiculturalism Kinema.  Kevät 2006. Viitattu 7.6.2021. (englanniksi)
Moonlight (vuoden 2016 elokuva)

| Moonlight |
| --- | --- |
 Elokuvan juliste
Ohjaaja:  Barry Jenkins
Käsikirjoittaja:  Barry Jenkins
Tarina:  Tarell Alvin McCraney
Perustuu:  Tarell Alvin McCraneyn näytelmään In Moonlight Black Boys Look Blue
Tuottaja:   Adele Romanski  Dede Gardner  Jeremy Kleiner 
Säveltäjä:  Nicholas Britell
Kuvaaja:  James Laxton
Leikkaaja:   Nat Sanders  Joi McMillon 
Pukusuunnittelija:  Caroline Eselin
Pääosat:   Trevante Rhodes  André Holland  Janelle Monáe  Ashton Sanders  Jharrel Jerome  Naomie Harris  Mahershala Ali 
Valmistustiedot
Valmistusmaa:  Yhdysvallat
Tuotantoyhtiö:  A24
Levittäjä:  A24 (tuotantoyhtiö) Vertigo Média Netflix
Ensi-ilta:   2016-9-022. syyskuuta 2016 (Telluride)  2017-2-1010. helmikuuta 2017 (Suomi)  
Kesto:  111 minuuttia
Alkuperäiskieli:  englanti
Budjetti:  1,5 miljoonaa dollaria
Tuotto:  22,2 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Moonlight on vuonna 2016 ensi-iltansa saanut Barry Jenkinsin ohjaama ja käsikirjoittama draamaelokuva. Se perustuu Tarell Alvin McCraneyn näytelmään In Moonlight Black Boys Look Blue.  Sen pääosissa ovat Trevante Rhodes, André Holland,  Janelle Monáe, Ashton Sanders, Jharrel Jerome, Naomie Harris ja Mahershala Ali.
Elokuva kuvattiin Miamissa, Floridassa alkuvuonna 2015 ja se sai ensi-iltansa Telluriden elokuvajuhlilla 2. syyskuuta 2016. Suomessa elokuvan ensi-ilta oli 10. helmikuuta 2017.
Moonlight palkittiin parhaan elokuvan, miessivuosan (Ali) ja sovitetun käsikirjoituksen Oscareilla oltuaan ehdolla viidessä muussa kategoriassa. Lisäksi se palkittiin parhaan draamaelokuvan Golden Globella, oltuaan ehdolla viidessä muussa kategoriassa.
Juoni

Elokuvan päähenkilö, Chiron, on musta poika Miamista. Elokuva kertoo hänestä kolmessa eri elämänvaiheessa: pikkupoikana, nuorena ja aikuisena. Koulussa Chironia kiusataan, nuorena hän on epävarma seksuaalisuudestaan, aikuisena hänestä on tullut kovanaama.
Vastaanotto > Arvostelut

Elokuva on saanut erinomaisen vastaanoton kriitikoilta. Arvosteluja keräävän Rotten Tomatoes -sivuston mukaan 98 % kriitikoista on antanut elokuvalle positiivisen arvosanan keskiarvolla 9/10. Keräys perustuu 269 arviointiin. Metacriticissä elokuvalla on 99 pistettä 100:sta.
Helsingin Sanomien Anna Möttölä antoi elokuvalle täydet viisi tähteä ja kutsui elokuvaa yhdeksi vuosikymmenen hienoimmista elokuvista. Arvostelussaan hän kirjoitti: ”Elokuva on kuluvan vuosikymmenen hienoimpia ja jättää syvän jäljen, niin tunnetasolla kuin – jo nyt voi ennakoida – elokuvakulttuuriin. Moonlightia ei tarvitse verrata mihinkään. Se on täysin oma itsensä, lohdullinen ja vavahduttava elokuva. Viimeistään viimeiset kuvat salpaavat hengen.”
Vuonna 2017 The New York Timesin elokuvakriitikot arvioivat Moonlightin vuosisadan 25 parhaan elokuvan joukkoon.